Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2019

1. BEVEZETÉS 1.1. A SZABÁLYZAT CÉLJA 1.001. Jelen Szabályzat célja, hogy rögzítse az atomenergia biztonságos és államilag ellenõrzött használatának biztosítása érdekében megvalósuló hatósági eljárásokat és az azok során támasztandó követelményeket, összefoglalja a létesítésre, tervezésre, üzembe helyezésre, üzemeltetésre és üzemeltetéshez kapcsolódó tevékenységekre, átalakításra és megszüntetésre vonatkozó nukleáris biztonsági követelményeket. A Szabályzatban meghatározásra kerülnek a felsorolt tevékenységek során, a nukleáris biztonság érdekében teljesítendõ minõségirányítási követelmények is. 1.002. Jelen Szabályzatban rögzített követelmények teljesítésének módjaira az OAH fõigazgatója által kiadott útmutatók tartalmaznak információt. 1.2. A SZABÁLYZAT HATÁLYA 1.003. Jelen Szabályzat követelményei a hazai nukleáris létesítményekbõl származó kiégett nukleáris fûtõelemeknek a Magyar Köztársaság területén üzemelõ vagy létesíteni kívánt átmeneti tárolásának céljára szolgáló száraz tároló létesítményre, annak biztonsági osztályba sorolt rendszereire, rendszerelemeire vonatkoznak. 1.004. Az átmeneti tárolókba a kiégett üzemanyag az atomerõmû reaktora mellett elhelyezkedõ pihentetõ medencében megvalósuló több évig tartó pihentetés után kerül. Az átmeneti tárolók hûtõközegük alapján két alapvetõ típusra oszthatók. Jelen dokumentum a száraz tárolókra vonatkozik. 1.005. A jelen Szabályzat követelményei a létesítmény teljes életciklusára (engedélyezés, tervezés, megvalósítás, üzemeltetés, leszerelés) érvényesek, azokat be kell tartani az átmeneti száraz tárolók létesítésének, tervezésének, üzembe helyezésének, üzemeltetésének és üzemeltetéséhez kapcsolódó tevékenységek végzésének, átalakításának és megszüntetésének elõkészítése, irányítása, végrehajtása, felülvizsgálata és értékelése során. A felsorolt tevékenységek értelemszerûen magukban foglalják még a kutatás-fejlesztést, a mûszaki háttértevékenységet, beszerzést, raktározást, kezelést, szállítást, tárolást, tisztítást, gyártást, felállítást, szerelést, vizsgálatot, ellenõrzést, javítást és leszerelést. 1.006. A követelmények betartása mindazok számára kötelezõ, akik az atomenergiáról szóló 1996. évi CXVI. törvényben, az Országos Atomenergia Hivatal eljárásáról a nukleáris biztonsággal összefüggõ ügyekben címû kormányrendeletben elõírt Hatósági engedélyhez kötött tevékenységet kívánnak folytatni vagy folytatnak, beleértve azokat is, akik a leendõ Engedélyes vagy az Engedélyes részére biztonságot érintõ tevékenységet végeznek. 1.007. A követelmények betartásáért az engedélyek beszerzésére kötelezett szervezet, az Engedélyes felelõs. 1.008. A Szabályzatban elõírt követelmények maradéktalan teljesülését az Engedélyes köteles igazolni a Hatóság részére. 1.009. A kiégett üzemanyag szállítókonténer engedélyezésével, az közúti-, vasúti szállítással kapcsolatos elõírásokat külön rendelet tartalmazza.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes